CELEX: 62016CN0207
Language: el
Date: 2016-04-14 00:00:00
Title: Υπόθεση C-207/16: Αίτηση προδικαστικής αποφάσεως την οποία υπέβαλε το Audiencia provincial de Tarragona, τέταρτο τμήμα (Ισπανία) στις 14 Απριλίου 2016 – Ministerio Fiscal

11.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/7
            
         Αίτηση προδικαστικής αποφάσεως την οποία υπέβαλε το Audiencia provincial de Tarragona, τέταρτο τμήμα (Ισπανία) στις 14 Απριλίου 2016 – Ministerio Fiscal
   (Υπόθεση C-207/16)
   (2016/C 251/09)
   Γλώσσα διαδικασίας: η ισπανική
   
      Αιτούν δικαστήριο
   
   Audiencia provincial de Tarragona, τέταρτο τμήμα
   
      Διάδικος στην υπόθεση της κύριας δίκης
   
   
      Προσφεύγουσα: Ministerio Fiscal
   
      Προδικαστικά ερωτήματα
   
   
               1)
            
            
               Μπορεί ο αρκούντως σοβαρός χαρακτήρας των ποινικών αδικημάτων, ως κριτήριο το οποίο δικαιολογεί την επέμβαση στα θεμελιώδη δικαιώματα που αναγνωρίζονται στα άρθρα 7 και 8 του Χάρτη (1), να διαπιστωθεί αποκλειστικά με γνώμονα την επιβαλλόμενη ποινή για το αδίκημα που αποτελεί αντικείμενο της έρευνας ή απαιτείται, επιπλέον, να διαπιστωθεί ιδιαίτερος βαθμός βλαπτικότητας της παραβατικής συμπεριφοράς για ατομικά και/ή συλλογικά έννομα αγαθά;
            
         
               2)
            
            
               Εάν ο προσδιορισμός της σοβαρότητας του ποινικού αδικήματος με βάση αποκλειστικά την επιβαλλόμενη ποινή είναι συμβατός προς τις συνταγματικού κύρους αρχές της Ένωσης, που χρησιμοποιούνται από το Δικαστήριο της Ευρωπαϊκής Ένωσης στην απόφασή του της 8ης Απριλίου 2014 [συνεκδικασθείσες υποθέσεις C-293/12, Digital Rights Ireland και C-594/12, Seitlinger κ.λπ.] ως κριτήρια αυστηρού ελέγχου της οδηγίας (2), ποια θα ήταν το κατώτατο αυτό όριο; Θα συμβιβαζόταν με γενική πρόβλεψη ενός ορίου φυλακίσεως τριών ετών;
            
         
      (1)  Χάρτης των Θεμελιωδών Δικαιωμάτων της Ευρωπαϊκής Ένωσης (ΕΕ C 326, σ. 391).
   
      (2)  Οδηγία 2006/24/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη διατήρηση δεδομένων που παράγονται ή υποβάλλονται σε επεξεργασία σε συνάρτηση με την παροχή διαθεσίμων στο κοινό υπηρεσιών ηλεκτρονικών επικοινωνιών ή δημοσίων δικτύων επικοινωνιών και για την τροποποίηση της οδηγίας 2002/58/ΕΚ (ΕΕ L 105, σ. 54).